OpenLLM-France/wikimedia huggingface dataset:
# Societat La Fraternal d'Espolla

La Societat La Fraternal d'Espolla és un edifici del municipi d'Espolla. Està situat dins del nucli urbà de la població d'Espolla, a la banda sud del terme i davant la petita placeta formada pels carrers del Carme i Àngel Costal. És una obra inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres de planta irregular, constituït per dos cossos adossats amb les cobertes de dues vessants i distribuïts en una sola planta, tot i que el cos de més alçada presenta un pis superior. Les façanes d'ambdós cossos presenten les obertures d'arc de mig punt amb l'emmarcament arrebossat, unides a l'alçada de la línia d'impostes per una senzilla motllura. El cos de més alçada presenta, al pis, una obertura ovalada emmarcada per dues finestres de triple arcada. La façana està rematada per un frontó de formes geomètriques, al centre del qual s'obre un oval cec. L'altre cos està rematat per una barana d'obra amb cornisa motllurada i presenta unes escales exteriors per accedir a la porta d'accés. A l'interior s'observen dues parts diferenciades, el cafè i la sala de ball, comunicats mitjançant obertures de punt rodó. La sala presenta una terrassa al nivell del pis sostinguda per revoltons i amb barana de ferro treballada. La construcció, bastida amb pedra i maons units amb argamassa, està arrebossada i pintada.

## Història

A partir de mitjans del segle passat comença a ser habitual la creació d'una sèrie de centres, a diversos indrets de l'Empordà, que reben el nom de societats. Aquestes institucions es crearen en un principi com a centres de beneficència dedicats a satisfer una sèrie de necessitats de la comunitat (en alguns casos, per exemple, són la mutualitat del poble). Amb el temps es convertiran en institucions que desenvoluparan tota mena d'activitats culturals i lúdiques pel poble. Per aquest motiu, les societats solen ser edificis de grans dimensions que acullen en el seu interior diversos espais d'esbarjo i reunió. La disposició d'un local on desenvolupar totes aquestes tasques va portar a la construcció d'uns peculiars edificis dels quals l'arquitecte Azemar es va convertir en un dels principals dissenyadors. La societat La Fraternal d'Espolla es va inaugurar el 22 de juliol de l'any 1917.

## Referències

* 1 2 3 4 5 6 «Societat La Fraternal d'Espolla». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# 1O

«1O» té aquests significats:
* Referèndum sobre la independència de Catalunya.
* 1-O (documental), documental sobre el referèndum.
# Computació interactiva

En informàtica, computació interactiva es refereix a programari que accepta entrades d'humans - per exemple, dades o ordres. El programari interactiu inclou molts programes populars, com processadors de textos o aplicacions de full de càlcul. En comparació, els programes no interactius funcionen sense contacte humà; exemples d'aquests inclouen compiladors i aplicacions de processament per lots. Si la resposta és prou complexa, es diu que el sistema està conduint interacció social i alguns sistemes intenten aconseguir això mitjançant l'aplicació d'interfícies socials.
La natura de la computació interactiva, així com el seu impacte en els éssers humans s'estudien àmpliament en l'àmbit de la interacció home-màquina.

## Referències

* ↑ «What is Interactive Computing?» (en anglès). Beki's Blog, 27-01-2011.
* ↑ «Sense noves formes d'energia, el tren substituirà l'avió» (PDF). Universitat Politècnica de Catalunya, 2008. [Consulta: 13 maig 2010]. «(...)abans l'ordinador feia els càlculs sol i a les nits amb dades que l'investigador li facilitava. Amb l'aparició dels VAX es va fer el gran salt, perquè es podia treballar de tu a tu, i en temps real, amb la màquina.»

## Vegeu també

* Douglas Engelbart

## Enllaços externs

* Engelbart and the Dawn of Interactive Computing Arxivat 2012-01-13 a Wayback Machine. (anglès)
# Gremutxi (Astracan)

* Per a altres significats, vegeu «Gremutxi».
Gremutxi (en rus: Гремучий) és un poble (un possiólok) de l'óblast d'Astracan, a Rússia, segons el cens del 2010 tenia 147 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Chapada Diamantina

La Chapada Diamantina és una regió de serres, situada en el centre de l'Estat brasiler de Bahia, on neixen gairebé tots els rius de les conques del Paraguaçu, del Jacuípe i del Riu de Contas. Aquests corrents d'aigües brollen en els cims i llisquen pel relleu en boniques regates, cauen per les esquerdes i formen transparents piscines naturals.
La vegetació és exuberant, composta d'espècies de la caatinga semi-árida i de la flora serrana, destacant per a les bromélies, orquídies.
És un parc Nacional brasiler creat el 1985.
# Ramsès-Meriamon-Nebueben

Ramsès-Meriamon-Nebueben va ser un príncep egipci de la XIX Dinastia. Era fill del faraó Ramsès II. Es desconeix la identitat de la seva mare.

## Vida

Atès que no es mostra ni esmenta enlloc entre els fills de Ramsès, és probable que hagués estat un dels fills més joves del faraó. Se sap de la seva existència gràcies només a les inscripcions presents als seus fèretres. Va passar la vida a l'harem de Mer-wer i hi va ser enterrat a prop després de la seva mort als trenta anys.
El seu cos va ser trobat. Tenia la columna vertebral deformada i era geperut. És probable que a causa de la seva deformitat fos difícil trobar-li un fèretre adequat i va ser enterrat en un fèretre exterior no utilitzat del seu besavi, que havia fet fer Ramsès I quan encara era djati. Tot i que el fèretre interior també es va modificar per a l'enterrament de Ramsès-Meriamon-Nebueben, i les inscripcions es van canviar pel seu nom en lloc de les del seu besavi, només es va utilitzar el fèretre exterior i l'interior va ser trobat pels arqueòlegs en una fossa, a Medinet Habu.

## Significat del nom

A diferència de diversos dels seus germans, el nom dels quals també incloïa el de Ramsès, en el seu nom "Ramsès-Meriamon" es va incloure en un cartutx, fent explícit que no s'utilitzava en el seu significat literal ("Nascut de Rê, estimat d'Amun") si no que es referia al faraó. Per la seva banda, "Nebueben" significa "senyor del sol".
Així doncs, el significat del nom del príncep seria el següent: "El faraó Ramsès és el senyor del sol". Aquests noms, que glorifiquen el faraó, sovint es troben com a noms assumits per a alts funcionaris, però són relativament rars com a noms de la família reial durant el Regne Nou.

## Referències

* ↑ Dodson i Hilton, 2004, p. 173.
* ↑ Tyldesley, 2001.
* ↑ Dodson i Hilton, 2004, p. 174.
* ↑ Dodson i Hilton, 2004, p. 175.
* ↑ Dodson i Hilton, 2004, p. 285.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Tyldesley, Joyce. Ramesses: Egypt's Greatest Pharaoh (en anglès). Penguin, 2001. ISBN 978-0140280975.
# Viento de cólera

Viento de cólera és una pel·lícula espanyola dirigida el 1989 per Pedro de la Sota, autor també del guió, i produïda per Euskal Irrati Telebista. És el primer llargmetratge de Pedro de la Sota, documentalista i besnet de l'industrial basc Ramón de la Sota.

## Argument

León de Balanza, capità fugit del Perú i de camí a Itàlia, fa un alt a la Vall de Baztan per a reclamar les terres de l'herència de la seva bastardia. La negativa a entregar-se-les del vell Balanzategui, encarregat de curar les terres, desencadena un conflicte que acaba amb la venjança de les dues filles de Balanzategui.

## Repartiment

* Juan Echanove - Balanza
* Pedro Mari Sánchez -El Cabo
* Emma Penella - Sagrario
* Nelson Villagra -Andrés Balanzategui
* Aitana Sánchez-Gijón - María
* Francisco Merino -Cura
* Amaia Merino - Andrea

## Acollida

Fou acollit amb fredor al Festival Internacional de Cinema de Sant Sebastià. Tanmateix, Juan Echanove fou nominat als Fotogramas de Plata 1989 al millor actor i en la V Setmana de Cinema Espanyol de Múrcia la pel·lícula va obtenir el Premi a la Millor Direcció i el Premi a la Millor Actriu per Aitana Sánchez Gijón.

## Referències

* ↑ Un hombre obstinado, El País, 26 de juny de 2010
* ↑ Viento de cólera a Fotogramas
* ↑ Viento de cólera, Auñamendi Eusko Entziklopedia
# Vilanova de Sixena

Vilanova de Sixena (en aragonès Villanueva de Sixena, en castellà i oficialment Villanueva de Sigena) és un municipi de la província d'Osca, situat a la comarca dels Monegres, a l'Aragó. El poble és famós per ser el lloc de naixement del metge reformista Miquel Servet, així com per l'interessant monestir de Santa Maria de Sixena.
En el context del conflicte de les obres d'art entre l'Aragó i Catalunya, en el qual l'Aragó reclama a Catalunya que es retornin les pintures murals de la sala capitular de Santa Maria de Sixena (que es troben al Museu Nacional d'Art de Catalunya), traslladades el 1936 després que el monestir patís un greu incendi, a final de 2019 l'Ajuntament de Vilanova de Sixena va reclamar embargar els béns dels exconsellers de Cultura de la Generalitat de Catalunya, Santi Vila i Lluís Puig, perquè no havien pagat la fiança ordenada pel jutge.

## Referències

* ↑ Gran Enciclopèdia Catalana, GEC «Vilanova de Sixena». Enciclopedia.cat [Consulta: 13 juny 2014].
* ↑ «Vilanova de Sixena reclama embargar els béns de Vila i Puig perquè no han pagat la fiança ordenada pel jutge». El Punt Avui, 24-12-2019 [Consulta: 5 gener 2020].

## Enllaços externs

* Vilanova de Sixena - Lloc web oficial
# Very Mobile

Very Mobile és un operador de xarxa mòbil virtual italià que pertany a CK Hutchison Holdings.
L'operador, llançat el 24 de febrer de 2020 com a submarca de Wind Tre, va ser el primer MVNO italià que també va comercialitzar les seves ofertes en eSIM i va experimentar amb la tecnologia VoWiFi.
Very Mobile utilitza els antics prefixos Wind 32x i 38x per a les seves SIM, i permet als seus clients navegar en 2G, 3G i LTE a una velocitat màxima de 30 Mbps, tant en baixada com en pujada.

## Referències

* ↑ Giancaterini, Fabrizio. «Che gestore è Very Mobile? Di che operatore si tratta? Ha davvero senso?» (en italià), 27-02-2020. [Consulta: 2 octubre 2022].
* ↑ «Nasce Very Mobile, nuovo operatore di telefonia low cost» (en italià). [Consulta: 2 octubre 2022].
* ↑ «Very Mobile | Chi siamo» (en italià). [Consulta: 2 octubre 2022].
* ↑ «CONDIZIONI_GENERALI_DI_CONTRATTO_nov20.pdf» (PDF) (en italià). [Consulta: 2 octubre 2022].
* ↑ Nicolosi, Simone. «Very Mobile by Wind Tre: testato con successo Wi-Fi Calling, primo operatore in Italia ad averlo?» (en italià), 11-09-2020. [Consulta: 2 octubre 2022].
* ↑ «VoWiFi in Italia: ci vorrà ancora molto? TLCWorld» (en italià), 21-06-2022. [Consulta: 2 octubre 2022].
* ↑ mvnonews. «Prefissi MVNO» (en italià), 14-07-2014. [Consulta: 2 octubre 2022].
* ↑ «Copertura Very Mobile: la Mappa di Rete 4G e Come Verificarla» (en italià), 11-11-2020. [Consulta: 2 octubre 2022].

## Enllaços externs

* Very Mobile - Lloc web oficial
# Vladimirivanovita

La vladimirivanovita és un mineral de la classe dels silicats que pertany al grup de la sodalita. Va ser anomenada en honor del mineralogista i geoquímic rus Vladimir Georgievitx Ivanov (1947-2002).

## Característiques

La vladimirivanovita és un tectosilicat de fórmula química Na₆Ca₂[Al₆Si₆O$_{24}$](SO₄,S₃,S₂,Cl)₂·H₂O. Cristal·litza en el sistema ortoròmbic. La seva duresa a l'escala de Mohs és de 5 a 5,5.

## Formació i jaciments

La vladimirivanovita va ser descoberta a partir de mostres trobades en dos indrets: el dipòsit de latzurita Tultui, a l'àrea del llac Baikal (óblast d'Irkutsk, Rússia) i el dipòsit Lyadzhvardara, al Pamir (Gorno-Badakhxan, Tadjikistan).

## Referències

* 1 2 3 «Vladimirivanovite» (en anglès). Mindat. [Consulta: 7 novembre 2015].
# Walter Brugna

Walter Brugna (Rivolta d'Adda, Llombardia, 28 de gener de 1965) va ser un ciclista italià que fou professional entre 1987 i 1991. Va destacar sobretot en el ciclisme en pista, concretament en el Mig Fons on guanyà tres medalles als Campionats del Món, una d'elles d'or.

## Palmarès en ruta

* 1985
** 1r a la Copa Città di Melzo
* 1986
** 1r al Trofeu Papà Cervi
* 1987
** Vencedor de 3 etapes a la Herald Sun Tour
* 1988
** Vencedor d'una etapa a la Herald Sun Tour
* 1991
** Vencedor de 3 etapes a la Volta a l'Argentina

## Palmarès en pista

* 1990
** Campió del món de Mig Fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Walter Brehme

Walter Brehme (Bad Dürrenberg, 21 de novembre de 1921 - 21 de gener de 2007) fou un pilot alemany de motociclisme que va competir en el campionat del món entre 1958 i 1962.

## Referències

* ↑ Walter Brehme a pilotegpmoto.com
# William Joyce

William Joyce (Nova York, 24 d'abril de 1906 – Londres, 3 de gener de 1946), conegut despectivament com a "Lord Haw-Haw" (si bé, aquest va ser un àlies emprat per més persones), va ser un activista polític i locutor de ràdio d'origen angloamericà que va treballar per al govern nacionalsocialista alemany durant la Segona Guerra Mundial.

## Biografia

Nascut als Estats Units, fill d'una família unionista britànica (de pare anglès i mare irlandesa), sent jove es va afiliar al partit feixista britànic (British Fascist Ltd.) i més tard a la Unió Britànica de Feixistes. En una baralla se li va trencar el nas, que no va arribar a guarir-lo bé i que li va atorgar un timbre nasal a la seva veu (el que va motivar l'àlies de Lord Haw-Haw).
El 1939 va marxar a Berlín i es posà al servei del govern d'Adolf Hitler, treballant en el seu aparell de propaganda com a locutor del programa Germany Calling, emès a través de l'estació Radio Luxembourg, i dirigit a la població anglesa. Si bé escoltar aquest tipus d'emissores era il·legal en temps de guerra, les retransmissions es van fer populars entre els britànics, sobretot per l'estil mordaç de William Joyce.
Acabada la guerra, Joyce va ser capturat per les forces aliades, traslladat al Regne Unit i jutjat per alta traïció. Va ser penjat el 3 de gener de 1946 prop de Londres.

## Referències

* ↑ Rebecca West (1964). The New Meaning of Treason, Viking Press, pàg. 25

## Enllaços externs

* William Joyce, Lord Haw Haw, el col·laborador
# Womeni

El riu Womeni (en afrikaans: Womenirivier) és un riu que flueix al nord-oest de KwaZulu-Natal, Sud-àfrica. El rierol desemboca al riu Buffalo que més tard s'uneix al riu Tugela.

## Enllaços externs

* Mapa de Google de l'estuari del riu Womeni a Geonames.org (cc-by)
# Vol 77 d'American Airlines

El vol 77 d'American Airlines va ser el tercer vol segrestat com a part dels atemptats de l'11 de setembre de 2001, i va ser estavellat deliberatament contra el Pentàgon, seu del Departament de Defensa dels Estats Units. L'avió, que cobria l'enllaç de l'Aeroport Internacional Washington-Dulles, prop de Washington D. C., i l'Aeroport Internacional de Los Angeles a la ciutat homònima, va ser segrestat per cinc saudites jihadistes quan duia 35 minuts de vol. Els saudites van entrar en la cabina de l'avió i van obligar els passatgers a dirigir-se a la part del darrere. Hani Hanjour, un dels segrestadors, va assumir el control del vol com pilot. D'amagat dels seus segrestadors, els passatgers aconseguiren telefonar als seus familiars i éssers benvolguts, proporcionant-los informació sobre el succés.
L'avió va acabar estavellant-se contra la façana occidental del Pentàgon a les 09:37 hores ET, provocant la mort de les 64 persones a bord (2 pilots, 4 hostesses i 58 passatgers), així com de 125 persones en l'edifici. Van ser-ne testimonis dotzenes de persones, i als pocs minuts els informatius van començar a informar-ne. Així mateix, l'impacte va generar danys en una bona part de l'edifici i va ocasionar un incendi, que va causar l'ensulsiada parcial d'aquest, i que va ser combatut pels bombers durant diversos dies. La part reduïda a enderrocs va ser reconstruïda el 2002, i els treballadors van tornar a ocupar-la el 15 d'agost d'eixe any. Això no obstant, a pesar de tots els testimoniatges i proves oposades, encara avui persisteixen teories que donen suport la idea que el que es va estavellar contra el Pentàgon va ser un míssil, i no un avió.

## Referències

* ↑ «¿Fue un avión o un misil?» (en castellà). 20 minutos, 17-05-2006 [Consulta: 7 gener 2010].

## Enllaços externs

* Llista de víctimes del vol 77 d'American Airlines Arxivat 2010-07-29 a Wayback Machine. (anglès)
# Xavier Abraham i Homobono

Xavier Abraham (Palma, 1945) és un poeta, activista cultural i llibreter mallorquí. És autor de tres col·leccions: Iceberg (1986), Les mosques (1991), La por (1991) i Sagitari (1998). La seva poesia inclou elements de realisme, lirisme delicat i avantguardisme.
Abraham ha estat el promotor d'activitats culturals com el cicle de conferències de poesia Poemes a l'Havanna (1990–93, publicat com a antologia el 1996), la convenció de Traficants de Poesia (1996) i l'exposició Art i poesia (Art i poesia, 1996). Abraham va ser el comissari de l'exposició Bartomeu Rosselló-Pòrcel, poeta (1996) i Dos amics de vint anys: Salvador Espriu i Bartomeu Rosselló-Pòrcel (2002). En col·laboració amb Pere Rosselló Bover, ha publicat Bartomeu Rosselló-Pòrcel, a la llum (1999).
El 1994 va obrir la llibreria Sagitari a Palma, especialitzada en poesia.

## Referències

* ↑ Diccionari de la literatura catalana. 1. ed. Barcelona: Enciclopèdia Catalana, 2008. ISBN 978-84-412-1823-9.
# Xavier Aguado i Companys

Xavier Aguado i Companys (Badalona, 6 de juny de 1968), és un futbolista català, ja retirat, que va desenvolupar la major part de la seva carrera futbolística al Reial Saragossa. El seu fill, Marc Aguado, també és futbolista.

## Trajectòria

Nascut a Badalona, es va formar futbolísticament al Centre Cultural Esportiu Tiana. Inicialment va jugar a segona divisió, primer al Club de Futbol Badalona (1987-88) i després al Centre d'Esports Sabadell (1988-90). L'estiu de 1990 va ser cedit al Reial Saragossa, aprofitant l'avinentesa que Aguado realitzava el servei militar a la capital aragonesa.
L'entrada al club aragonès li va permetre debutar a primera divisió la temporada de 1990-91. Ben aviat va esdevenir fixe com a defensa central i des d'aleshores ençà va romandre com a jugador del mateix equip, fins a la seva retirada la temporada de 2002-2003, quan el Saragossa es trobava en segona divisió.
Va ser durant diverses temporades capità de l'equip i va guanyar la Copa del Rei dues vegades (1994 i 2001) i la Recopa d'Europa (1995), essent qui les va sostenir en les victòries. L'any 2000 va superar la marca de partits jugats per qualsevol jugador del club, al superar els 400 partits, un rècord que tenia l'històric José Luis Violeta. En acabar la seva trajectòria, havia jugat 473 partits oficials i marcat 29 gols. El 2002, el Reial Saragossa va retre-li homenatge i va lliurar-li una placa commemorativa com el jugador amb més partits jugats de la història del club.
D'altra banda, va ser jugador de la selecció catalana des de 1993 a 2001). El 2013 va entrar a formar part del cos tècnic de la mateixa selecció.

## Referències

* 1 2 3 4 5 6 7 8 «Xavier Aguado Companys». Enciclopèdia de l'esport català. Grup Enciclopèdia Catalana. [Consulta: 10 desembre 2023].
* ↑ Ferrer, Pedro Luis «Xavi y Marc, la séptima dinastía». As, 14-07-2023.
* ↑ Fibla, Albert «Futbolistes a la ciutat del basquetbol». Revista de Badalona, 01-07-2021.
* ↑ «El futbol maresmenc ja té un altre club centenari 100 anys fent Tiana». Esportiu Maresme, 04-03-2020.
* 1 2 3 Machín, Raquel «Un día para la historia». El Periódico de Aragón, 27-01-2022.
* ↑ Artús, José luis «90 años del Real Zaragoza vistos por su eterno capitán». Mundo Deportivo.
* ↑ Alcuten, Carlos A. «Récords en voz baja». El País, 04-04-2000.
* ↑ «Xavi Aguado s'incorpora al cos tècnic de la selecció catalana de futbol». Esport3, 01-11-2013.
# Walnut (Iowa)

Walnut és una població dels Estats Units a l'estat d'Iowa. Segons el cens del 2000 tenia 778 habitants.

## Demografia

Segons el cens del 2000, Walnut tenia 778 habitants, 326 habitatges, i 231 famílies. La densitat de població era de 140,4 habitants/km².
Dels 326 habitatges en un 28,5% hi vivien nens de menys de 18 anys, en un 61,7% hi vivien parelles casades, en un 6,1% dones solteres, i en un 29,1% no eren unitats familiars. En el 27,3% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,2% tenia menys de 18 anys, un 6,4% entre 18 i 24, un 22,5% entre 25 i 44, un 26% de 45 a 60 i un 19,9% 65 anys o més.
L'edat mediana era de 42 anys. Per cada 100 dones de 18 o més anys hi havia 89,6 homes.
La renda mediana per habitatge era de 36.154 $ i la renda mediana per família de 44.500 $. Els homes tenien una renda mediana de 29.464 $ mentre que les dones 18.750 $. La renda per capita de la població era de 16.489 $. Entorn del 5,2% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walnut». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Walnut». American Fact Finder. Oficina del Cens dels Estats Units, 12-01-2010.
# Walnut (Illinois)

Walnut és una població dels Estats Units a l'estat d'Illinois. Segons el cens del 2000 tenia 1.461 habitants.

## Demografia

Segons el cens del 2000, Walnut tenia 1.461 habitants, 576 habitatges, i 400 famílies. La densitat de població era de 679,6 habitants/km².
Dels 576 habitatges en un 32,6% hi vivien nens de menys de 18 anys, en un 57,6% hi vivien parelles casades, en un 8,9% dones solteres, i en un 30,4% no eren unitats familiars. En el 28,1% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,9% tenia menys de 18 anys, un 6,3% entre 18 i 24, un 25,1% entre 25 i 44, un 20,5% de 45 a 60 i un 22,2% 65 anys o més.
L'edat mediana era de 40 anys. Per cada 100 dones de 18 o més anys hi havia 80,5 homes.
La renda mediana per habitatge era de 40.227 $ i la renda mediana per família de 46.641 $. Els homes tenien una renda mediana de 35.625 $ mentre que les dones 17.500 $. La renda per capita de la població era de 20.126 $. Aproximadament el 4,8% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walnut». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Walnut». American Fact Finder. Oficina del Cens dels Estats Units, 12-01-2010.
# Věra Jourová

Věra Jourová (Třebíč, 18 d'agost de 1964) és una política txeca, pertanyent al partit liberal ANO 2011. Ha estat ministra de Desenvolupament Regional entre gener i octubre de 2014 i és, des de novembre d'aquest mateix any, comissària europea de Justícia, Consumidors i Igualtat de Gènere.

## Referències

* ↑ Agencia EFE. «Vera Jourova, una comisaria combativa con el euroescepticismo checo». eldiario.es, 10-09-2014. [Consulta: 2 novembre 2014].